**משטרת בלארוס**, רשמית **המיליציה של רפובליקת בלארוס** (בבלארוסית: **Міліцыя Рэспублікi Беларусь**) היא סוכנות אכיפת החוק של הרפובליקה של בלארוס, הפועלת בכפיפות למשרד הפנים.

המשטרה, הנקראת רשמית בשם "מיליציה" (כשמה הסובייטי) מורכבת ממיליציה פלילית, מיליציה לביטחון פנים ויחידות אחרות שנוצרו לביצוע משימות משטרתיות בהחלטת שר הפנים, אלא אם כן נקבע אחרת על ידי נשיא הרפובליקה של בלארוס. גופי המשטרה הם גופי אכיפת חוק ממלכתיים האחראים למאבק בפשע, מגנים על הסדר הציבורי ומבטיחים את שלום הציבור בהתאם למשימות שהוטלו עליהם בחוק המיליציה ובפעולות חקיקה אחרות של הרפובליקה של בלארוס המסדירות את פעילות המיליציה הבלארוסית.

כוחות המיליציה הם חלק בלתי נפרד ממערכת הביטחון הלאומי של בלארוס.

היסטוריה
--------

ב-4 במרץ 1917, בהוראת המפקד האזרחי של העיר מינסק מיכאיל מיכאילוב (על פי נתוני הדרכון, שמו האמיתי היה מיכאיל פרונזה ) מונה למפקד המשטרה של איחוד זמסקי לענייני שיטור בעיר מינסק. תאריך זה נחשב ליום הולדתה של משטרת בלארוס.

המשטרה בבלארוס פעלה במהלך כל תקופת המלחמה הקרה כסניף בלארוס של המשטרה הסובייטית. בשנת 1991 הפכה לגוף עצמאי של הרפובליקה של בלארוס, אך המבנה ודרכי הפעולה נותרו כשהיו ולמרות דיונים ערים לרענון החוקים ורפורמה במשטרה לרבות החלפת שמה לשם מודרני, דבר לא הגיע לכדי מימוש. המשטרה משתפת פעולה באופן נרחב עם שכנותיה ובייחוד משטרת הפדרציה הרוסית, משטרת פולין והמשטרה הלאומית של אוקראינה.

ציוד
----

### טכניקה

| תמונה | דגם | תוצרת | מינוי | כמות | הערות |
| --- | --- | --- | --- | --- | --- |
|  | VAZ-2110 | רוסיהרוסיה רוסיה | ניידת | - | משמש את שירות הסיור המשטרתי ופקחי משטרה מחוזיים. |  |
|  | UAZ-452 | רוסיהרוסיה רוסיה | ניידת | - | משמש את שירות סיור משטרתי. |
|  | UAZ | רוסיהרוסיה רוסיה | ניידת | - | משמש את פקחי משטרה מחוזיים ושירות הסיור המשטרתי. |
|  | UAZ פטריוט | רוסיהרוסיה רוסיה | ניידת | - | משמש את משטרת התנועה ושירות הסיור המשטרתי. |
|  | VAZ-2131 "ניבה" | רוסיהרוסיה רוסיה | ניידת | - | משמש את פקחי המשטרה המחוזית ויחידות המחלקה לביטחון במשרד הפנים |
|  | סייבל | רוסיהרוסיה רוסיה | מכונית מיוחדת | - | משמש את יחידות החקירה המבצעיות. |
|  | MAZ-4370 | בלארוסבלארוס בלארוס | מכונית מיוחדת | - | משמש להסעת חשודים ומואשמים. |
|  | שברולט ניבה | רוסיהרוסיה רוסיה | ניידת | - | משמש את יחידות המחלקה לביטחון במשרד הפנים |
|  | סקודה אוקטביה | צ'כיהצ'כיה צ'כיה | ניידת | - | משמש את משטרת התנועה |
|  | ב.מ.וו 3 | גרמניהגרמניה גרמניה | ניידת | - | משמש את היחידה המיוחדת "סטרלה" של משטרת התנועה הבלארוסית |
|  | Geely Emgrand | בלארוסבלארוס בלארוס | ניידת | - |  |

שינוי שם
--------

המכשולים העיקריים לשינוי שם המיליציה ל"משטרה" (паліцыя) בבלארוס הם כלכליים ומוסריים. נשיא בלארוס אלכסנדר לוקשנקו טען כי: "לא סתם אמרתי שאנחנו צריכים לעשות רפורמה במשרד הפנים, אלא לבצע רפורמה בלי לשבור (לא להתעסק בשינוי שלטים), כפי שהיה בדרך כלל אצלנו ואצל שכנינו. אנחנו לא מתכוונים לשנות את שם משרד הפנים לשם אחר (למשטרה למשל). הרפורמה צריכה להיות מורכבת בשיפור המבנה (של המיליציה) שנוצר כיום. זו עמדה בסיסית ותפיסתית של התפתחות המדינה שלנו. עלינו להבין תמיד את הרפורמה כשיפור."

ראו גם
------

* מיליציה
* המשטרה הרוסית
* המשטרה הלאומית של אוקראינה
* מערכת הביטחון הבלארוסית

קישורים חיצוניים
----------------

ויקישיתוף מדיה וקבצים בנושא **משטרת בלארוס** בוויקישיתוף
* 

* אתר האינטרנט הרשמי של משטרת בלארוס

הערות שוליים
------------

1. ↑  Лукашенко против переименования милиции в полицию: надо реформировать, а не ломать(הקישור אינו פעיל)